**Gabriela Alejandra Guzmán Pinal**, nada na Cidade de México o 9 de febreiro de 1968, é unha cantante, compositora e actriz mexicana, alcumada "a raíña de corazóns". Con máis de vinte millóns de discos vendidos durante a súa carreira e un Grammy Latino, é unha das cantantes mexicanas de maior éxito.

Traxectoria
-----------

Guzmán é filla da actriz Silvia Pinal e do cantante Enrique Guzmán, terceiro marido de Pinal. É irmá do empresario Luis Enrique Guzmán Pinal. Ademais, ten dous irmáns por parte do seu pai, Daniela e Enrique Jr. e dúas máis por parte da súa nai, as actrices Sylvia Pasquel e Viridiana Alatriste. Alejandra Guzmán creceu no mundo do espectáculo por mor da sona dos seus pais.

O 25 de outubro de 1982, cando Guzmán tiña catorce anos, faleceu a súa irmá Viridiana Alatriste nun accidente de automóbil, o que foi un dos momentos máis tristes da súa vida. Tras isto volveuse máis rebelde e decidiu vivir a vida a máxima. Con frecuencia marchaba da casa para gozar da vibrante vida nocturna da Cidade de México. Nesta época, coñeceu a Kenny Avilés, da banda Kenny y Los Eléctricos, que se converteu na súa nai/mentora no rock. Entón foi cando decidiu dedicarse ao espectáculo.

A súa canción *Bye Mamá* supuxo o inicio da súa carreira en 1988. A canción, un grito de independencia, provocou o distanciamento coa súa nai, coa que non falou durante seis meses. Na década de 1990 publicou varios dos seus discos de maior éxito, como *Eternamente Bella*, *Flor de Piel* e *Libre*, que se lanzou cun contrato asinado con BMG Ariola. O seu éxito valeulle ser candidata aos Grammy e os Latin Grammy, e conseguiu discos de ouro e platino. Por todo isto foi chamada "raíña do rock" de México.

Ao longo da súa carreira tivo éxitos en México e nos Estados Unidos e realizou dúos con Franco De Vita, Mario Domm, Fonseca e Gloria Trevi. Con Trevi ademais levou a cabo unha xira (Versus Tour) en 2017-2018.

Foi xurado na segunda temporada de *Va Por Ti* e *coach* en *La Voz...México*. O 5 de xullo de 2018, Telemundo anunciou que Guzmán sería *coach* de La Voz (U.S.), uníndose a Luis Fonsi, Carlos Vives e Wisin como *coaches* da versión en castelán. En 2020, Amazon anunciou que era unha das protagonistas da serie de Amazon Prime *El juego de las llaves*.

Vida persoal
------------

Alejandra Guzmán tivo unha relación con Erik Rubin que non durou por mor dur conflito sobre el coa cantante Paulina Rubio. Posteriormente comezou unha relación co empresario Pablo Moctezuma, con quen tivo unha filla, Frida Sofía, nada en marzo de 1992. Posteriormente a parella separouse.

Guzmán casou co empresario estadounidense Farrell Goodman en 1998. O matrimonio rompeu cando Goodman foi arrestado nun aeroporto alemán con narcóticos. Posteriormente mantivo unha relación con Gerardo Gómez de la Borbolla, que empeorou despois de que Guzmán sufrise un aborto e caese nunha depresión profunda e no alcoholismo, nun momento en que el quería formar parte do seu equipo de traballo e lanzarse como cantante. Guzmán revelou anos despois que tivo un segundo aborto. Tempo despois conseguiu recuperarse.

En 2007 diagnosticáronlle cancro de mama, que foi detectado de xeito temperán. En 2009 sufriu un procedemento estético erróneo que a deixou en estado grave de saúde. Tras atoparse unha cura aos polímeros que lle inxectaron nos glúteos, realizáronlle arredor de vinte e dúas cirurxías que a tiveron no hospital durante seis meses.

Notas
-----

1. ↑  Buena Musica (3 de outubro de 2017). "Artistas que más discos han vendido" (en castelán). Consultado o 17 de xullo de 2020.
2. ↑  "Biografia de Alejandra Guzmán". Arquivado dende o orixinal o 2020-03-18. Consultado o 2020-04-12.
3. ↑  "Biografía Alejandra Guzmán - Sitio Oficial" (en castelán). 2017. Arquivado dende o orixinal o 5 de novembro de 2017. Consultado o 25 de outubro de 2017.
4. ↑  "Bye Mamá - Alejandra Guzmán | Songs, Reviews, Credits". *AllMusic* (en inglés). Consultado o 8 de outubro de 2019.
5. ↑  Arcos, Alejandra, Revista Hola (26 de novembro de 2015). "Alejandra Guzmán a Silvia Pinal: 'Perdón si te hice daño'" (en castelán). Consultado o 25 de outubro de 2017.
6. ↑  Andina 36 (2 de xuño). "Esta canción hizo llorar a la mamá de Alejandra Guzmán" (en castelán). Consultado o 25 de outubro de 2017.
7. ↑  "Esta canción hizo llorar a la mamá de Alejandra Guzmán". 2 de xuño de 2015.
8. ↑  "Eternamente Bella - Alejandra Guzmán | Songs, Reviews, Credits". Consultado o 16 de abril de 2020.
9. ↑  "Alejandra Guzman & Gloria Trevi on the 'Versus' Tour: Look Back On Their Top 5 Moments". *Billboard*. 14 de abril de 2018.
10. ↑  "Alejandra Guzman Joins Telemundo's 'La Voz (The Voice)' as a Coach on the First Season". *Billboard*. Consultado o 2018-10-22.
11. ↑  Petski, Denise (2020-11-23). "'El Juego de Las Llaves': Alejandra Guzman, Laura Leon & Cristián de la Fuente Join Season 2 Cast Of Lionsgate/Hemisphere Media Group's Pantaya Series". *Deadline* (en inglés). Consultado o 2021-06-11.
12. ↑  "Alejandra Guzmán revive su rivalidad con Paulina Rubio por Erik Rubín". 3 de decembro de 2019.
13. ↑  "Quiénes han sido las parejas de Alejandra Guzmán". 29 de novembro de 2019.
14. ↑  Univision. "Ex de Alejandra Guzmán tampoco puede ver a su hija por un pleito (y él mismo explica de qué se trata)". *Univision* (en castelán). Consultado o 8 de outubro de 2019.
15. ↑  Peña, Roxana. "Alejandra Guzmán confiesa que sufrió dos abortos que la llevaron a hundirse en el alcohol". *Nueva Mujer* (en inglés). Consultado o 8 de outubro de 2019.
16. ↑  "Alejandra Guzmán confiesa haber estado en rehabilitación". *People en Español* (en castelán). Consultado o 8 de outubro de 2019.
17. ↑  W. Radio Mexico (5 de novembro de 2009). "Detienen a médico vinculado con caso de Alejandra Guzmán". *W Radio México* (en castelán). Consultado o 8 de outubro de 2019.
18. ↑  "Alejandra Guzmán "está grave", admite su médico". *Proceso* (en castelán). 8 de outubro de 2009. Arquivado dende o orixinal o 08 de outubro de 2019. Consultado o 8 de outubro de 2019.
19. ↑  Godínez, Luisa María. "Con explícita foto, Alejandra Guzmán muestra su prótesis en la cadera". *Publinews* (en castelán). Consultado o 8 de outubro de 2019.

Véxase tamén
------------

### Ligazóns externas

* Páxina oficial

|  |  |
| --- | --- |
| Control de autoridades | 
* Wd: Q470152
* WorldCat
* VIAF: 16424868
* Allmovie: p426976
* AllMusic: mn0000617536
* Discogs: 1372952
* Europeana: ID
* GND: 135293537
* IMDb: nm0350031
* ISNI: 0000 0000 5550 3829
* LCCN: n92080556
* MusicBrainz: ID
* Songkick: 295142
* TMDb: 1225099

 |